Her er Norges 50 fremste teknologikvinner

**Oslo, 8.mars 2019 — For tredje året på rad kårer Abelia og ODA-Nettverk, Nordens største nettverk for kvinner i tech, norsk næringslivs 50 fremste tech-kvinner. Den nye listen ble presentert under et arrangement på Næringslivets Hus i dag, med statsminister Erna Solberg tilstede som en av gratulantene.**

Formålet med kåringen er å løfte frem talenter og gode rollemodeller, og bidra til at flere kvinner blir inspirert til å velge teknologi som karrierevei.

– Å utvikle og ta i bruk ny teknologi er både avgjørende for å møte våre største samfunnsutfordringer, for å eksempel innen helse og klima, og for å utvikle det næringslivet vi skal leve av i Norge fremover. Til den jobben trengs problemløsere av begge kjønn. Kvinnene på listen er gode forbilder - både for kvinner og menn, sier administrerende direktør, Håkon Haugli, administrerende direktør i Abelia.

Statsministeren la i sin tale vekt på at vi trenger flere kvinner både i utdanningsløpene og i teknologiske yrker.

– For å få flere kvinner inn i teknologibransjen må vi legge til rette for at unge velger den utdanningen de ønsker, uavhengig av forestillingen om hva som passer for gutter og jenter. Derfor er kåringer som dette veldig viktig. Det handler om å trekke frem og synliggjøre de utrolig flinke kvinnelige teknologene vi har i Norge, sa statsminister Erna Solberg.

– Årets liste viser at vi har mange nye talenter på vei opp, med stor variasjon både i bakgrunn og ansvarsområder, sier Kristine Hofer Næss, Chief Customer Officer i Amesto Solutions og styreleder i ODA-Nettverk.

Haugli tror økt rekruttering av både kvinner og menn til teknologiyrker forutsetter tre ting: Gode rollemodeller, utviklingsmuligheter og godt arbeidsmiljø. Han mener også at god kjønnsbalanse har effekt på bunnlinjen, ved at det gjør bedriften mer attraktiv i arbeidsmarkedet og ved at mangfold internt øker mulighetene for å tilpasse løsninger til et mangfold av kunder eksternt.

– Generelt vet vi at grunnlaget for gode resultater ligger i økt fokus fra toppledelsen og måling av ulike faktorer innen mangfold. Derfor er det viktig å jobbe med konkrete tiltak for å avdekke ubevisste fordommer, for eksempel i rekruttering eller promotering av talenter, men også med å vise frem og kanskje «ufarliggjøre» toppledelse, sier Kristine Hofer Næss, styreleder i ODA-Nettverk.

**Om kåringen**

Det er ODA-Nettverk, Nordens ledende nettverk for kvinner i tech, og Abelia, NHO-foreningen for kunnskaps- og teknologibedrifter, som står bak kåringen. Formålet er å øke andelen kvinner som jobber med teknologi og ledelse i næringslivet.

Etter en åpen nominasjonsprosess er de 50 vinnerne valgt ut av en jury ledet av Håkon Haugli. I juryens kriterier er det fastslått at kandidatene skal være fra næringslivet og at de skal jobbe med direkte verdiskapende oppgaver som for eksempel salg, utvikling og produksjon.

**Juryen har bestått av:**

* Berit Svendsen, utenlandssjef i Vipps
* Anne Grethe Solberg, forsker ved Arbeidsforskningsinstituttet
* Jan M Moberg, administrerende direktør i Teknisk Ukeblad Media AS
* Walter Qvam, styreleder i SINTEF og Digital Norway
* Andreas Thorsheim, medgründer i Otovo
* Kristin Skogen Lund, konsernsjef i Schibsted
* Kristine Hofer Næss, styreleder i ODA-Nettverk
* Håkon Haugli, administrerende direktør i Abelia

For ytterligere informasjon vennligst kontakt:

Administrerende direktør i Abelia **Håkon Haugli**, 905 31 025Styreleder i Oda-Nettverk **Kristine H. Næss**, 934 01 676
Kommunikasjonsrådgiver i Abelia, **Mads Dokka Blybakken,** 980 84 625

*Pressebilder blir tilgjengelig* [*her*](https://www.abelia.no/arrangementer/2019/kvartal1/norges-50-fremste-tech-kvinner/presse/) *fra ca. kl 11 i dag..*

**Norges 50 fremste tech-kvinner:**

Anna lsson, Cognite AS

Anne Gretland, FotoWare AS

Anne Lise Waal, Attensi

Astrid Undheim, Telenor ASA

Audhild Randa, Circle K

Beathe Due, Noroff

Bente Thornton, TechnipFMC

Berit Braut, Visma

Camilla Amundsen, Telenor Norge

Camilla Gjetvik, Boost AI

Camilla Tepfers, InFuture

Eirin Liby, Sbanken

Elin Borrebæk, BI

Elisabeth Baird, Sweco

Elisabet Line Haugsbø, DNV GL

Emma Tryti, Vipps AS

Hilde Brenden, IBM Services AS

Ingeborg Øfsthus, Telenor Norge

Ingelin Drøpping, Kongsberg Defence & Aerospace

Julie Lundgren, Dagens Næringsliv

Karen Dolva, No Isolation

Kari E Bjørkelund, Nets

Kari Marvik, NORCE

Karin Berg, Komplett

Karoline Nystrøm,

Schneider Electric Norge AS

Laila Dahlen, Adevinta

Laila Danielsen, Elliptic Laboratories AS

Lene Diesen, Microsoft

Lillian Røstad, Sopra Steria

Lotte Skolem, Aker BioMarine

Mari Heibø, Accenture

Maria Bartnes, SINTEF Digital

Marianne Bratt Ricketts, Vibbio AS

Marianne Storsul, Evry

Marte Tårnes, Capgemini

Merete Asak, Cisco

Merete Nygaard, Lawbotics

Mette Ahlquist, Wikborg

Rein Advokatfirma

Nina Bjørnstad, Google Norge

Ragnhild Janbu Fresvik, Sparebank Vest

Sigrid Petterson Nedkvitne, Friskus AS

Sigrun Syverud, Fjong Norge AS

Silvia Gomez, Coop Norge AS

Susanne Klungtveit,

Schipsted

Tina Skagen, eSmart Systems AS

Tone-Merete Hansen, Kongsberg Digital

Tonje Foss, Atea AS

Åsa Lunde, Telia

Åshild Larsen, Equinor

Åste Einn, Payr

**Etablerte ledere**

Det finnes allerede en rekke fremstående kvinnelige tech-ledere i Norge. På samme måte som de foregående årene ble det derfor utarbeidet en liste over disse etablerte lederne. De kunne ikke nomineres til kåringen, men juryen mener det er viktig også å trekke frem de som har lykkes, og vil gjerne gi dem hederlig omtale for deres innsats.

Vårt mål er å løfte frem nye talenter. Derfor ble også listen over de etablerte kvinnelige lederne utvidet i år. Se listen [her](https://www.abelia.no/arrangementer/2019/kvartal1/norges-50-fremste-tech-kvinner/)